《游飞来寺》
明代·涂瑾

仙境何来紫翠间，暂维一叶扣禅关。岩扉薄雾浮金塔，涧道啼猿带玉环。

风度晚钟僧出定，松翻晓雾鹤飞还。凭高直造群峰顶，欲摘星辰手可攀。

作者简介：涂瑾，番禺人。瑞从弟。明宪宗成化二十三年（一四八七年）进士，授户部主事。未几乞终养归。优游林下二十馀年，竟不复仕。传附见清同治《番禺县志》卷三七《涂俊生传》。